 1 Ndị Eze 4  Eze Sọlọmọn wee bụrụ eze Izrel dum.Ndị a bụ ndị o mere ndị isi: Azaraya nwa Zedọk bụ onye nchụàjà;Elihoref na Ahaịja, ụmụ Shaịsha, bụ ndị odeakwụkwọ; Jehọshafat nwa Ahaịlọd bụ onye na-edekọ ihe;Benaya nwa Jehoyada bụ onyeisi ndị agha, Zedọk na Abayata bụkwa ndị nchụàjà;Azaraya nwa Netan bụ onyeisi ndị nnọchiteanya eze, Zebọd nwa Netan bụ onye nchụàjà, enyi eze;Ahaịsha bụ onye nlekọta ụlọ eze, Adọnaịram nwa Abda bụkwa onyeisi ndị a kpọọrọ ịrụ ọrụ mmanye.Sọlọmọn nwere ndị nnọchiteanya iri na abụọ nIzrel dum, ha na-ewetakwara eze na ezinụlọ ya nri. Ọ bụ ọrụ dịịrị onye nke ọ bụla iweta nri otu ọnwa nafọ.Aha ha bụ: Nwa Họọ, onye na-elekọta ógbè Ifrem bụ ugwu ugwu;nwa Dika, onye na-elekọta obodo Mekaz nakwa na Shealbim na Bet-shimesh na Ilọn-bet-he;nwa Hised, onye na-elekọta Arọbọt Ọ bụ ya nwe Soko na ala Hifa dum;nwa Abinadab, onye na-elekọta ugwu dum nke Dọọ Ọ bụ Tefat, bụ ada Sọlọmọn, ka ọ lụrụ;Beana nwa Ahaịlọd, onye na-elekọta obodo Teanak na Megido na Bet-shian dum, nke dị nakụkụ Zaretan na ndịda ndịda Jezril, malite na Bet-shian ruo Ebel-mehola, ruokwa nógbè Jọkmiam;nwa Giba, onye na-elekọta Remọt-gilied ọ bụ ya nwe obodo ụlọikwuu niile nke Jeya nwa Manase, bụ ndị dị na Gilied; ọ bụ ya nwe ógbè Agọb, nke dị na Beshan: obodo ukwu iri isii ndị nwere mgbidi na ihe ntụchi e ji ọla kọpa mee;Ahinadab nwa Ido, onye na-elekọta obodo Mahaneyim;Ahimaz, onye na-elekọta obodo Naftalaị ya onwe ya kwa lụụrụ Basemat, ada Sọlọmọn;Beana nwa Hushaị, onye na-elekọta Asha na Bielọt;Jehọshafat nwa Parua, onye na-elekọta Ịsaka;Shimiaị nwa Ila, onye na-elekọta obodo Benjamin;Giba nwa Yuraị, onye na-elekọta ala Gilied, bụ ala Saịhọn eze ndị Amọraịt, bụrụkwa nke Ọg eze Beshan, e nwekwara otu onye nnọchiteanya bụ onyeisi ndị nnọchiteanya ndị ọzọ e nwere nala ahụ.Juda na Izrel dị ọtụtụ, baa ụba dị ka ájá dị nakụkụ oké osimiri, ha na-eri ihe, na-aṅụkwa ihe ọṅụṅụ ma na-aṅụrị ọṅụ.Ma Sọlọmọn chịrị alaeze niile malite nOsimiri Yufretis ruo nala ndị Filistia, ruokwa nókè Ijipt. Ha na-eweta onyinye ma na-ejere Sọlọmọn ozi nụbọchị niile nke ndụ ya.Nri Sọlọmọn kwa ụbọchị bụ ihe ọtụtụ kọọ ntụ ọka iri atọ e gwere nke ọma na ihe ọtụtụ kọọ ntụ ọka iri isii,ehi iri mara abụba, ehi iri abụọ ndị si nebe ịta nri, na otu narị atụrụ, ma e wezụga oké ele na nne mgbada na mmoro na obu mara abụba.Nihi na ihe niile dị nakụkụ nke a nke Osimiri Yufretis dị nokpuru ya, malite na Tifsa ruo Geza, ọbụna ndị eze niile nọ nakụkụ nke a nke Osimiri Yufretis; o nwekwara udo nógbè ya niile, gbaa gburugburu.Juda na Izrel wee na-ebi nobi iru ala, onye ọ bụla nokpuru osisi vaịn ya nakwa nokpuru osisi fig ya, malite na Dan ruo Bia-shiba, nụbọchị niile nke Sọlọmọn.Sọlọmọn wee nwee puku ụlọ ịnyịnya iri anọ maka ụgbọ ịnyịnya ya na puku mmadụ iri na abụọ ndị na-agba ịnyịnya.Ndị a bụ ndị nnọchiteanya na-ebutekwara Eze Sọlọmọn na onye ọ bụla na-abịa na tebụl Eze Sọlọmọn ihe oriri, onye nke ọ bụla nọnwa nke ya. Ọ dịghị ihe ha kwere ka ọ kọọ ụkọ.Ha nọkwa na-eweta ọka bali na okporo ọka maka ìgwè ịnyịnya nebe ọ bụla ọ pụrụ ịbụ, onye ọ bụla dị ka ọrụ ya si dị.Chineke wee na-enye Sọlọmọn amamihe na nghọta nebe ọ dị ukwuu nakwa obi nwere nghọta dị ukwuu, dị ka ájá dị nụsọ oké osimiri.Amamihe Sọlọmọn dịkwa ukwuu karịa amamihe ndị Ọwụwa Anyanwụ niile, karịakwa amamihe niile nke Ijipt.Ọ makwaara ihe karịa mmadụ ọ bụla ọzọ, karịa Itan onye Zira na Himan na Kalkọl na Dada bụ ụmụ Mehọl; o wee na-ede ude ná mba niile gbara ha gburugburu.Ọ tụkwara puku ilu atọ, abụ ya wee dị otu puku na ise.Ọ na-ekwukwa banyere osisi, malite nosisi sida dị na Lebanọn ruo nosisi hisop na-epu nahụ ájá; ọ na-ekwu banyere anụ ọhịa na banyere anụ ufe na banyere ihe ndị na-akpụ akpụ nakwa banyere azụ.Ndị si nebe dị iche iche nọkwa na-abịa ịnụrụ amamihe Sọlọmọn, ọbụna site netiti ndị eze niile nke ụwa bụ ndị nụrụ banyere amamihe ya. 